***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2023-2024 нче уку елы)

**4 нче сыйныф**

**Үткәрү вакыты – 120 минут**

**Максималь балл – 56**

**I. Тестлардан дөрес җавапны билгеләгез.**

1. Яңгырау тартык авазлардан гына торган сүзне билгеләгез. **(2 балл)**

а) усак

ә) каен

б) чыршы

**в) имән**

2. Калын сузык авазлардан гына торган сүзне билгеләгез. **(2 балл)**

**а) сарымсак**

ә) чөгендер

б) кишер

в) помидор

3. Нокталар урынына о хәрефе языла торган сүзне билгеләгез. **(2 балл)**

а) т..ньяк

**ә) й..зак**

б) яңг..р

в) җ..рчы

4. Юлдан-юлга күчереп булмый торган сүзне билгеләгез. **(2 балл)**

а) кояш

ә) болыт

**б) дөнья**

в) ябалак

5. ***Тирән*** сүзенең антонимын билгеләгез. **(2 балл)**

а) биек

**ә) сай**

б) тәбәнәк

в) киң

6. Кушма сүзне билгеләгез. **(2 балл)**

**а) башкала**

ә) күлмәк

б) башлык

в) бала-чага

7. Чыгыш килешендәге исемне билгеләгез. **(2 балл)**

а) мәктәпнең

**ә) мәктәптән**

б) мәктәпне

в) мәктәпкә

8. Үткән заман хикәя фигыльне билгеләгез. **(2 балл)**

а) барам

ә) барырмын

б) барачакмын

**в) бардым**

9. Алмашлыкны билгеләгез. **(2 балл)**

а) укытучы

ә) батыр

**б) алар**

в) укыйм

10. Сорау җөмләне билгеләгез. **(2 балл)**

а) Без урамда уйныйбыз.

**ә) Бүген көн салкынмы?**

б) Укучылар, дәфтәргә языгыз!

в) Бүген көн искиткеч!

**II. Башыгызны эшләтегез.**

Җимеш ашыйсың килсә, чәчәген өзмә. **(5 балл)**

**III. Теоретик бирем.**

Сызыклар өстенә тиешле сүзләрне языгыз. **(8 балл)**

Авазларны **әйтәбез** һәм ишетәбез. [а], [о], [у], [ы] – **калын** сузык авазлар. -ма/-мә кушымчасына **басым** төшми. Кечкенә, нәни, бәләкәй – **синоним** сүзләр. Нечкә әйтелешле сүзгә **нечкә** кушымча ялгана. -ның/-нең – **иялек** килеше кушымчасы. **Сан** предметның санын, исәбен белдерә. Хикәя фигыльләр өч заманда кулланыла: хәзерге, үткән һәм **киләчәк**.

**IV. Гамәли-иҗади бирем.**

1. Сүзләрне татар теленә тәрҗемә итеп языгыз. **(3 балл)**

снег – **кар** санки – **чана**

снежок – **кар бөртеге** варежки – **бияләй**

лыжи – **чаңгы** шуба – **тун**

2. Төшеп калган хәрефләрне языгыз. **(5 балл)**

Бүген кар күп я**у**ган. Рәшитне**ң** әнисенә **э**ш арткан. Ул тротуар чистартырга урамга чыкты. Рәшит тә үзе кебек к**е**чкенә к**ө**рәк алды да кар к**ө**ри башлады. Аның к**ө**рәге фанер**д**ан эшлә**н**гән – җи**ң**ел.(*Абдулла Әхмәттән*)

2.1. Сүзләрнең антонимнарын языгыз. **(3 балл)**

күп – **аз** арткан – **кимегән** чыкты – **керде**

2.2. Зат алмашлыкларын күчереп языгыз, килешләрен билгеләгез. **(2 балл)**

(**ул** – б.к., **аның** – и.к.).

3. Кышын буш вакытларыгызны сез ничек үткәрәсез? Шул хакта 8-10 җөмләдән торган бәйләнешле текст языгыз. **(10 балл)**