***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2023-2024 нче уку елы)

**8 нче сыйныф**

**Үткәрү вакыты – 150 минут**

**Максималь балл – 64**

**I. Тестлардан дөрес җавапны билгеләгез.**

1. Җөмләдәге ирен гармониясе чагылыш тапкан сүзләрнең санын билгеләгез. **(2 балл)**

*Тозсыз сүздән тозлы ботка тәмлерәк.* (Мәкаль)

а) 1

**ә) 2**

б) 3

в) 4

2. Җөмләдәге калын хәрефләр белән бирелгән сүздәге аваз үзгәрешен билгеләгез. **(2 балл)**

*Ялкауның кулы* ***куеныннан*** *чыкмас.* (Мәкаль)

а) тартыклар чиратлашуы

ә) яңгыраулыкта охшашлану

б) ирен ассимиляциясе

**в) борын ассимиляциясе**

3. Җөмләдәге калын хәрефләр белән күрсәтелгән сүз урынына туры килә торган фразеологизмны билгеләгез. **(2 балл)**

*Әнием* ***эшсез*** *йөрүчеләрне яратмый.*

а) авыз ерып

ә) җиде кат күккә менеп

**б) җил куып**

в) сүзгә кесәгә керми

4. ***Иҗтиһад*** сүзенең бүгенге көндә кулланыла торган вариантын билгеләгез. **(2 балл)**

**а) тырышлык**

ә) хат

б) көнчыгыш

в) акыл

5. Ясалма исемне билгеләгез. **(2 балл)**

а) балам

**ә) сөйләм**

б) түшәм

в) күлмәк

6. Ияртүче теркәгечне билгеләгез. **(2 балл)**

а) ләкин

**ә) чөнки**

б) һәм

в) яки

7. Сәбәп-максат рәвешен билгеләгез. **(2 балл)**

а) мамыктай

ә) аз

б) бүген

**в) тикмәгә**

8. Җөмләдәге калын хәрефләр белән бирелгән сүзнең кайсы сүз төркеменә караганлыгын билгеләгез. **(2 балл)**

*Дөядәй буең* ***булганчы****, төймәдәй уең булсын.* (Мәкаль)

а) хикәя фигыль

ә) шарт фигыль

**б) хәл фигыль**

в) инфинитив

9. Сүзтезмәне билгеләгез. **(2 балл)**

**а) тәмле җиләк**

ә) җиләк

б) яшелчә, җиләк-җимеш

в) кура җиләге

10. Җөмләнең иясен билгеләгез. **(2 балл)**

*Тырышкан табар, ташка кадак кагар.* (Мәкаль)

**а) тырышкан**

ә) ташка

б) кадак

в) кагар

**II. Башыгызны эшләтегез.**

Карбыз кабыгы аркасында батыр җиргә егыла. **(6 балл)**

**III. Теоретик бирем.**

Сызыклар өстенә тиешле сүзләрне языгыз. **(8 балл)**

Татар сүзләрендә сузыклар я калын гына, я **нечкә** генә булалар.**Тартык** авазлар үзләре генә иҗек барлыкка китерә алмыйлар. Охшаш мәгънәле сүзләр **синонимнар** дип атала. Сүзгә ялганып килә торган кисәк **кушымча** дип атала. РФ – тезмә сүзнең **баш** хәрефләреннән ясалган кыскартылма исем. Баллы – предметның **тәмен** белдерә торган сыйфат. Асыл сыйфатлар **дәрәҗә** белән төрләнәләр. Фигыльләр **барлыкта** һәм юклыкта килә ала.

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Белым ровным слоем покрыл снег всю землю. Поля и лесные поляны теперь – как гладкие чистые страницы какой-то гигантской книги.

Днём идёт снег. Кончится – страницы чистые. Утром придёшь – белые страницы покрыты множеством таинственных значков, черточек, точек, запятых. *(Виталий Бианки)*

2. Төшеп калган хәрефләрне языгыз. **(3 балл)**

Кышкы урманда

Кыш – художник, с**о**кланырлык итеп,

Ямь, матурлык биргән урманга.

Бар җирдә дә **й**омшак кар җәймәсе:

Алан**н**ар да ап-ак, юллар да.

**Өсләренә көяз чыршыларның**

**Ак ефәктәй бәсләр уралган.**

Та**ң** тууга, энҗе б**ө**ртекләре

Балкый анда алсу нурлардан. *(Әнәс Кари)*

2.1. Сингармонизм законының рәт гармониясенә буйсынмаган сүзне күчереп языгыз. **(1 балл) художник**

2.2. ***Урманга*** сүзенең транскрипциясен языгыз **(2 балл) [урмаңға]**

2.3. Сүзләрнең синонимнарын языгыз. **(2 балл)**

художник – **рәссам,** көяз – **купшы, матур**

2.4. ***Җәймәсе*** сүзенең мәгънәле кисәкләрен билгеләгез. **(2 балл)**

**җәймәсе** (җәй – тамыр, -мә – ясагыч кушымча, -се – бәйләгеч кушымча, җәймә – нигез)

2.5. Калын хәрефләр белән бирелгән җөмләгә җөмлә кисәкләре ягыннан анализ ясагыз. **(4 балл)**

Өсләренә(у.х) көяз чыршыларның

Ак ефәктәй бәсләр(г.и.) уралган(г.ф.х.).

3. Кышкы табигатьнең матурлыгы нидә? Фикерләрегезне 8-10 җөмләдән торган бәйләнешле текст итеп языгыз. **(10 балл)**