***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2023-2024 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 68**

**I. Тестлардан дөрес җавапны билгеләгез.**

1. Җөмләдәге калын хәрефләр белән бирелгән сүздәге аваз үзгәрешен билгеләгез. **(2 балл)**

*Кош* ***кунмаган*** *агач юк.* (Мәкаль)

а) тартыклар чиратлашуы

ә) яңгыраулыкта охшашлану

**б) ирен ассимиляциясе**

в) борын ассимиляциясе

2. Җөмләдәге ябык иҗекләр санын билгеләгез. **(2 балл)**

*Баш сау булса, бүрек табылыр.* (Мәкаль)

**а) 5**

ә) 6

б) 7

в) 8

3. Җөмләдәге омонимнарның төрен билгеләгез. **(2 балл)**

*Миләүшә бакчасында лилия, миләүшә һәм лалә чәчәкләрен үстерә.*

а) саф лексик

**ә) омофоннар**

б) омографлар

в) омоформалар

4. Фразеологик әйтелмә булмаган рәтне билгеләгез. **(2 балл)**

**а) бишкә тапкырлау**

ә) бишкә төрләнү

б) бишкә ярылу

в) бишкә алып бергә саткан

5. Җөмләдәге ясалма сүзләрнең санын билгеләгез. **(2 балл)**

*Бүлмәдә зәңгәр күлмәкле, ефәк шарфлы яшь кенә бер хатын утыра иде.* (Гомәр Бәширов)

а) 2

**ә) 3**

б) 4

в) 5

6. Ияртүче теркәгечне билгеләгез. **(2 балл)**

а) әмма

ә) вә

б) яисә

**в) ягъни**

7. Җөмләдәге калын хәрефләр белән бирелгән сүзнең төрен билгеләгез. **(2 балл)**

*Кунак туймаса* ***да*** *рәхмәт әйтер.* (Мәкаль)

а) урын-вакыт килеше кушымчасы

**ә) кисәкчә**

б) теркәгеч

в) ярдәмче фигыль

8. Җөмләнең иясен билгеләгез. **(2 балл)**

*Ир-егет үзе өчен туа, иле өчен үлә.* (Мәкаль)

**а) ир-егет**

ә) үзе

б) иле

в) туа, үлә

9. Мәкальләр арасыннан бер составлы фигыль җөмләне билгеләгез. **(2 балл)**

а) Һәр өйнең үз гадәте бар.

ә) Гаилә – бәхет ачкычы.

**б) Өйдәге тавышны тышка чыгарма.**

в) Ата-бабалы кеше – тамырлы имән.

10. Мәкальләр арасыннан кушма җөмләне билгеләгез. **(2 балл)**

а) Әнкәм йорты – алтын бишек.

ә) Ана – шәфкать диңгезе.

б) Кызыңның төсен мактама, эшен макта.

**в) Атасы барның бәхете бар.**

**II. Башыгызны эшләтегез.**

Ата угылының үзеннән шәбрәк булуын тели. **(6 балл)**

**III. Теоретик бирем.**

Сызыклар өстенә тиешле сүзләрне языгыз. **(8 балл)**

[у], [ү], [о], [ө] – иренләшкән **сузык** авазлар. Сузык авазга тәмамланган иҗек **ачык** иҗек дип атала. Искергән сүзләр икегә бүленә: **архаизмнар** һәм **тарихи** сүзләр. Бәйләгеч кушымчаларга исемнең **килеш** һәм тартым кушымчалары керә. Алмашлык – исемне, сыйфатны, **санны** һәм рәвешне алмаштырып килә торган мөстәкыйль сүз төркеме. Аваз ияртемнәреннән исем һәм **фигыль** ясала. Төзелеше ягыннан ия **гади** һәм тезмә була.

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

Есть такие страны, где не растут леса. Есть такие люди, которые не знают, что такое лес. Но всё-таки люди не могли бы обойтись без леса. Лес это не только грибы, ягоды, лекарственные травы. Лес очищает воздух и выделяет кислород. Вот почему так важен для человека лес. *(Юрий Дмитриев)*

2. Төшеп калган хәрефләрне языгыз. **(3 балл)**

**Киң бездә далалар, урманнар,**

**Күп бездә диңгезләр, елгалар.**

Безнең ил – туганлык д**ә**рьясы.

Һич ти**ң**е юк аның д**ө**ньяда.

Безнең бай җирләрдә бар да бар.

Мәрмәрләр, җәү**һ**әрләр табылалар.

Һәркемгә бәхетле яшәргә,

Иркенләп суларга һава бар.

(*Әхмәт Ерикәй*)

2.1. Сингармонизм законының рәт гармониясенә буйсынмаган сүзләрне күчереп языгыз. **(2 балл) дәрьясы, дөньясы**

2.2. Сүзләрнең антонимнарын языгыз. **(2 балл)**

киң – **тар,** күп – **аз**

2.3. ***Һәркемгә*** сүзенең мәгънәле кисәкләрен билгеләгез. **(2 балл)**

**(*Һәр – тамыр, кем – тамыр, -гә – бәйләгеч кушымча, һәркем – нигез*)**

2.4. ***Бар*** сүзләре кайсы сүз төркеменә карый? **(2 балл)**

***бар(ал.) бар(х.с.).***

2.5. Калын хәрефләр белән бирелгән җөмләгә синтаксик анализ ясагыз. **(3 балл)**

(1)Киң бездә далалар, урманнар,

(2)Күп бездә диңгезләр, елгалар.

Бу – теркәгечсез тезмә кушма җөмлә. Схема сызылган булырга тиеш!

3. ***“Ил эче алтын бишек”*** диелә халык мәкалендә. ***“Ватан барыннан да газиз”*** дигән әйтем дә бар. Сез бу турыда ничек уйлыйсыз? Фикерләрегезне 10-12 җөмләдән торган бәйләнешле текст итеп языгыз. **(12 балл)**